ŠPORTSKI CENTAR KUTINA
Klasa:333-06/26-01/01
Urbroj:2176-132-26-01-11
Kutina, 16.7.2026.

Temeljem članka 37. Statuta Športskog centra Kutina ravnatelj raspisuje

JAVNI  NATJEČAJ
za prikupljanje pisanih ponuda za zakup poslovnog prostora

1. Predmet zakupa
Poslovni prostor u Kutini, Hrvatskih branitelja 8, na katu Športskog centra Kutina ukupne površine 316 m2 koji se sastoji od tri predavaonice, informatičkoga kabineta, referade i sanitarnog čvora.
2. Namjena prostora
Prostor se može koristiti samo za potrebe visokoškolskog obrazovanja.
3. Prostor se daje u zakup u viđenom stanju, a eventualna ulaganja radi privođenja poslovnog prostora svrsi zakupoprimac će izvršiti na svoj teret uz pisanu suglasnost ravnatelja ustanove. U poslovnome prostoru se nalazi oprema i namještaj koja je predmet ovoga zakupa.
Svaki zahvat u prostoru moguć je isključivo uz prethodnu pisanu suglasnost vlasnika prostora. Prostor se može razgledati radnim danom u vrijeme trajanja natječaja od 08,00 do 14,00 sati uz prethodnu najavu na tel.044/681-787.
4. Troškove tekućeg održavanja snosi zakupoprimac.
Pod tekućim održavanjem smatra se čišćenje, sobo-slikarski radovi, sitniji popravci na instalacijama i sl. ako se ugovorom ne odredi drugačiji uvjeti.
Ako zakupoprimac sam prouzroči oštećenja poslovnoga prostora dužan je troškove popravka snositi sam. U ponuđenoj cijeni zakupa sadržani su svi troškovi koji terete zakupodavca kao što su: troškovi osiguranja, režijski troškovi (struja, voda, grijanje, plin) komunalna i vodna naknada a što će se regulirati ugovorom o zakupu.
Održavanje informatičke opreme za vrijeme zakupa snosi zakupoprimac.
5. Poslovni prostor iz točke 1. ovoga Natječaja daje se u zakup na 3 (tri) godine s početkom zakupa od 01. rujna 2026. godine. Zakupoprimac ne smije poslovni prostor koji ima u zakupu davati u podzakup. Vlasnik prostora zadržava pravo koristiti prostor 20 sati godišnje za svoje potrebe ili potrebe svoga osnivača u dogovoru sa zakupoprimcem.
6. Početni iznos zakupnine iznosi 6,14 eura po m2 uvećano za PDV, odnosno 1.940 eura uvećano za PDV mjesečno, a utvrđeno je Odlukom Upravnog vijeća Športskog centra Kutina. Jamčevina za sudjelovanje u natječaju iznosi 650 eura i polaže se na račun Grada Kutina broj HR 3323400091822000008.
7. Ponuditeljima koji ne budu izabrani jamčevina će biti vraćena, a ponuditelju čija ponuda bude prihvaćena će se zadržati i biti će obračunata u zakupu. Ponuditelj gubi pravo na jamčevinu ako povuče ponudu nakon što se pristupi postupku otvaranja ponuda.
8. Pravo sudjelovanja na Natječaju imaju pravne osobe koje se registrirane za obavljanje djelatnosti iz točke 2. ovog Natječaja.
9. Ponuda za sudjelovanje u Natječaju mora sadržavati:
· Zahtjev u kojem mora biti navedeni naziv tvrtke s adresom sjedišta, OIB, te naziv banke i broj računa radi povrata jamčevine
· Visina ponuđene zakupnine,
· Dokaz da je ponuditelj uplatio jamčevinu,
· Izvornik ili ovjerenu presliku rješenja o upisu  u sudski registar ili izvadak iz sudskog registra ne stariji od 6 mjeseci iz koji mora biti vidljivo da je pravna osoba registrirana za obavljanje djelatnosti za koji se javni natječaj provodi, te ime i prezime osobe ovlaštene za zastupanje,
· Potvrdu porezne uprave, nadležne ispostave, o podmirenim poreznim obvezama i doprinosima za mirovinsko i zdravstveno osiguranje ne stariju od 30 dana od dana objave ovog natječaja.
10.  Pisane ponude na natječaj dostavljaju se neposredno u Športski centar Kutina ili preporučenom pošiljkom u zatvorenim omotnicama uz naznaku “Ne otvaraj – natječaj za davanje u zakup poslovnog prostora“ na adresu Športskog centra Kutina, Hrvatskih branitelja 8, 44320 Kutina. Rok za podnošenje ponuda je 10 dana od dana objave Natječaja.
11. Najpovoljnijom ponudom smatrat će se ponuda koja uz ispunjenje uvjeta Natječaja sadrži najviši ponuđeni iznos zakupnine.
12. U slučaju da odabrani ponuditelj odustane od sklapanja ugovora ili ne pristupi u roku određenom za sklapanje ugovora poslovni prostor će se ponuditi slijedećem ponuditelju s najpovoljnijom ponudom.
13. Najpovoljniji ponuditelj dužan je sklopiti ugovor o zakupu poslovnog prostora najkasnije u roku 15 dana od dana primitka odluke o dodjeli poslovnog prostora.
Zakupnik je dužan zakupninu plaćati mjesečno unaprijed i to najkasnije do desetog dana u mjesecu.
Ako najpovoljniji ponuditelj ne sklopi ugovor o zakupu poslovnog prostora u naznačenom roku smatra se da je odustao od njega i gubi pravo na povrat jamčevine.
14. Ponude otvara povjerenstvo dana 21.8.2026. godine u 8.00 sati u prostorijama Športskog centra Kutina, Hrvatskih branitelja 8.
15. Odluku o odabiru najpovoljnije ponude donosi Povjerenstvo za provedbu natječaja.
16. Zakupodavac je ovlašten u svakom trenutku do donošenja odluke o najpovoljnijem ponuditelju poništiti postupak natječaja o zakupu poslovnog prostora


                                                                                            Športski centar Kutina



PREDMET ZAKUPA U ŠPORTSKOM CENTRU KUTINA

1. Velika predavaonica br.2		površine	110m2
2. Informatički kabinet		površine	  68m2
3. Mala predavaonica br.3		površine	  54m2
4. Mala predavaonica		površine	  54m2
5. Referada				površine	  14m2
6. Sanitarni čvor			površine	  16m2

                	      Ukupno		površine	316m2





